b'\n_START_ARTICLE_\n\xc4\x8celna stru\xc5\xbenica\n_START_PARAGRAPH_\n\xc4\x8celne stru\xc5\xbenice so pre\xc4\x8dne stru\xc5\xbenice z vodoravnim glavnim vretenom. Ta vrsta stru\xc5\xbenic se je razvila iz univerzalnih glede na zahtevo po obdelavi predmetov, ki imajo zelo velik premer (tudi do 3m in ve\xc4\x8d), toda relativno majhno dol\xc5\xbeino. Njihova prednost je preprostost in cenenost, dober dostop in dober pregled nad delom, slabost pa je te\xc5\xbeko vpenjanje obdelovancev. Prednji le\xc5\xbeaj glavnega vretena je zelo obremenjen, natan\xc4\x8dnost obdelave ni posebej velika._NEWLINE_\xc4\x8celne stru\xc5\xbenice so razli\xc4\x8dnih izvedb. Predvsem razlikujemo \xc4\x8delne stru\xc5\xbenice, pri katerih je postelja vzporedna z osjo glavnega vretena, in stru\xc5\xbenice, pri katerih je postelja pravokotno na os glavnega vretena. Po zunanjem izgledu so prve podobne univerzalnim stru\xc5\xbenicam, le da imajo zelo skraj\xc5\xa1ano posteljo, druge pa v tlorisu spominjajo na \xc4\x8drko T. Zaradi nekaterih slabosti \xc4\x8delnih stru\xc5\xbenic jih danes kar precej izpodrivajo karuselne stru\xc5\xbenice.'